text: Sexchikane koster 85.000
  08 april 2010 kl. 11.40
  Tidligere formand for bostedet Klosterbo i Haderslev skal betale 85.225 kroner i erstatningssag om sexchikane.
  Alice Fuglsang frygtede, at det bare var hende, det var pjattet, da hun blev spurgt om hun "trængte til tissemand" på jobbet. På bostedet Klosterbo i Haderslev har hun siden foreåret 2006 arbejdet som bestyrer, og den tidligere formand, Bent Jespersen sexchikanerede hende. Det har hun nu dommerens ord for.
  Sagen kommer til at koste Bent Jespersen 25.000 kroner for krænkelser, og yderligere 60.225 for svie og smerte. Det mener Advokat Peter Breum, der førte sagen, ikke er godt nok.
   
  - Der er ikke i det danske retssystem tradition for at give ret høje godtgørelser i den type sager. De 25.000 kroner er lige efter bogen - men også et latterligt lille beløb i forhold til det, Alice Fuglsang har været ude for, siger han til Nyhedsbrevet 3F.
  